नियमित करने की मांग पर एचएसएलटी कर्मी कल करेंगे अनिश्चितकालीन आंदोलन
बीएसपी में कार्यरत 934 एचएसएलटी कर्मी 8 मार्च से अनिश्चितकालीन आंदोलन शुरू करेंगे। उनकी मांग है कि बीएसपी में बीते दो महीने में एचएसएलटी के निकाले गए कर्मियों को वापस काम पर रखा जाए। साथ ही सभी कर्मियों को बीएसपी में एस-1 ग्रेड में नियमित नियुक्ति दी जाए।
बीएसपी के 33 विभागों में हिन्दुस्तान स्टील लिमिटेड ट्रस्ट (एचएसएलटी) के करीब एक हजार श्रमिक कार्य कर रहे हैं। प्रबंधन इन्हें हटा कर ठेका श्रमिकों को रख रहा है। बीते दो महीने में तीन विभागों के 84 श्रमिकों को हटाया जा चुका है। इसके अलावा दूसरे विभागों में भी कांट्रैक्ट लेबर के लिए टेंडर प्रक्रिया में है। यानि और भी श्रमिकों को काम से हटाया जाना तय है। इसे देखते हुए एचएसएलटी श्रमिक संघ के बैनर तले हटाए जा रहे एचएसएलटी श्रमिक इक्विपमेंट चौक में बीते डेढ़ महीने से धरने पर बैठते जा रहे हैं।
बावजूद उनकी मांगों को लेकर प्रबंधन से प्रतिसाद नहीं मिलता देख संघ अब 8 मार्च से अनिश्चितकालीन आंदोलन शुरू करने की तैयारी है। सुबह 8 बजे से बीएसपी के मेनगेट के सामने शुरू किया जाएगा। अनिश्चितकालीन आंदोलन की जानकारी संघ की ओर से बीएसपी के सीईओ सहित ईडी पर्सनल एमके बर्मन, आईआर विभाग और स्थानीय विधायक व केबिनेट मंत्री प्रेमप्रकाश पांडेय को दे दी गई है।
यह भी नाराजगी का कारण
एचएसएलटी श्रमिकों में प्रबंधन के खिलाफ नाराजगी इस बात पर है कि तीन महीने पर पूर्व ईडी पर्सनल एमके बर्मन से मिला था। ईडी पर्सनल ने मार्च तक समस्या का निराकरण का आश्वासन दिया था। बावजूद प्रबंधन ने अलग-अलग विभागों में कांट्रैक्ट लेबर के लिए टेंडर प्रक्रिया को जारी रखी।
क्यों नहीं हो सकते रेग्युलर
एचएसएलटी श्रमिकों का पीएफ बीएसपी में जमा होता है। कांट्रैक्ट लेबर का पीएफ पीएफ कार्यालय में जमा होता है। वे जब बीएसपी के नियमित कर्मियों की तरह काम कर रहे हैं तो एस-1 ग्रेड पर नियुक्ति दी जा सकती है। वीनस साइमन, संयोजक, एचएसएलटी श्रमिक संघ
hin_Deva hin_Deva hin_Deva hin_Deva hin_Deva hin_Deva hin_Deva hin_Deva